
	1.
	Noteikumu konsolidētā versija
156.13. sistēmas operators ne biežāk, kā četras reizes kalendāra gada ietvaros iesniedz Klimata un enerģētikas ministrijā un Būvniecības valsts kontroles birojā regulatora atzinumu par pamatoto negūto ieņēmumu apmēru, un tam atbilstošu sistēmas operatora rēķinu (ieskaitot pievienotās vērtības nodokli);
	Iebildums
Vēršam uzmanību uz to, ka Valsts pārvaldes iekārtas likuma 54. panta pirmā daļa noteic, ka iestādes sadarbojas, lai veiktu savas funkcijas un uzdevumus. Turklāt Valsts pārvaldes iekārtas likuma 10. panta astotā daļa noteic, ka valsts pārvaldi organizē pēc iespējas ērti un pieejami privātpersonai. Ja informācija, kura nepieciešama pārvaldes lēmuma pieņemšanai, kas regulē publiski tiesiskās attiecības ar privātpersonu, ir citas institūcijas rīcībā, iestāde to iegūst pati, nevis pieprasa no privātpersonas.
Ministru kabineta noteikumu projektā "Grozījumi Ministru kabineta 2023. gada 7. novembra noteikumos Nr. 635 "Elektroenerģijas tirdzniecības un lietošanas noteikumi"" (turpmāk – projekts) paredzētais Ministru kabineta 2023. gada 7. novembra noteikumu Nr. 635 "Elektroenerģijas tirdzniecības un lietošanas noteikumi" (turpmāk – noteikumi) 156.13. apakšpunkts noteic, ka sistēmas operators ne biežāk, kā četras reizes kalendāra gada ietvaros iesniedz Klimata un enerģētikas ministrijā un Būvniecības valsts kontroles birojā Sabiedrisko pakalpojumu regulēšanas komisijas atzinumu par pamatoto negūto ieņēmumu apmēru, un tam atbilstošu sistēmas operatora rēķinu (ieskaitot pievienotās vērtības nodokli).
Ievērojot minēto, lūdzam precizēt projektā paredzētajā noteikumu 156.13. apakšpunktā ietverto regulējumu vai papildināt projekta sākotnējās ietekmes (ex-ante) novērtējuma ziņojumu (turpmāk – anotācija) ar informāciju, kādēļ Sabiedrisko pakalpojumu regulēšanas komisija, Klimata un enerģētikas ministrija un Būvniecības valsts kontroles birojs nevar sadarboties, un sistēmas operatoram Sabiedrisko pakalpojumu regulēšanas komisijas atzinums jāiesniedz Klimata un enerģētikas ministrijā un Būvniecības valsts kontroles birojā.
Iepriekš minētais attiecas arī uz projektā paredzētajā noteikumu 156.21. apakšpunktā ietverto regulējumu.
 
Piedāvātā redakcija
-
	Ilze Māliņa (TM)

	2.
	Noteikumu konsolidētā versija
156.15. līdz 2026.gada 30.jūnijam sistēmas operators ar Būvniecības valsts kontroles biroju veic galīgo savstarpējo norēķinu, ja konstatēta nepieciešamība veikt valsts kompensācijas maksājumu korekciju.
	Iebildums
Lūdzam papildināt anotāciju ar informāciju par projektā paredzētajā noteikumu 156.15. un 156.24. apakšpunktā noteikto termiņu.
 
Piedāvātā redakcija
-
	Ilze Māliņa (TM)

	3.
	Noteikumu konsolidētā versija
156.23. Būvniecības valsts kontroles birojs 30 kalendāra dienu izmaksā sistēmas operatoram valsts kompensāciju (ieskaitot pievienotās vērtības nodokli) saskaņā ar šo noteikumu 156.12. apakšpunktā minēto rēķinu;
	Iebildums
Ievērojot, ka noteikumos nav 156.12. apakšpunkta, lūdzam precizēt projektā paredzēto noteikumu 156.23. apakšpunktu.
Piedāvātā redakcija
-
	Ilze Māliņa (TM)

	4.
	Noteikumu konsolidētā versija
156.14. Būvniecības valsts kontroles birojs 30 kalendāra dienu laikā izmaksā sistēmas operatoram valsts kompensāciju (ieskaitot pievienotās vērtības nodokli) saskaņā ar šo noteikumu 156.12. apakšpunktā minēto rēķinu;
	Priekšlikums
Lūdzam precizēt projektā paredzēto noteikumu 156.14. un 156.23. apakšpunktu, norādot, no kura brīža tiek skaitīts 30 kalendāra dienu termiņš.
Vienlaikus lūdzam papildināt anotāciju ar informāciju, kādēļ projektā paredzētajā noteikumu 156.14. un 156.23. apakšpunktā ir noteikts 30 kalendāra dienu termiņš.
Piedāvātā redakcija
-
	Ilze Māliņa (TM)

	5.
	Noteikumu konsolidētā versija
156.15. līdz 2026.gada 30.jūnijam sistēmas operators ar Būvniecības valsts kontroles biroju veic galīgo savstarpējo norēķinu, ja konstatēta nepieciešamība veikt valsts kompensācijas maksājumu korekciju.
	Priekšlikums
Vēršam uzmanību uz to, ka Ministru kabineta noteikumu projekta pamattekstā ietver normas, kas darbojas pastāvīgi. Savukārt Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 115. punkts noteic, ka Ministru kabineta noteikumu projektam, ja nepieciešams, raksta noslēguma jautājumus. Noslēguma jautājumos nosaka pārejas kārtību no pastāvošā tiesiskā regulējuma uz jauno tiesisko regulējumu. Noslēguma jautājumos neietver normas, kas darbojas pastāvīgi.
Ievērojot minēto, lūdzam precizēt projektā paredzēto noteikumu 156.15. un 156.24. apakšpunktu.
 
Piedāvātā redakcija
-
	Ilze Māliņa (TM)



